*Kitos reikšmės – Jūra (reikšmės).*

| Jūra |
| --- |
| Jūros upė ties Pajūriu Jūros upė ties Pajūriu |
| **Ilgis** | 171,8 km |
| **Baseino plotas** | 3994,4 km² |
| **Vidutinis debitas** | 41, 8 m³/s |
| **Ištakos** | Lietuva |
| **Žiotys** | Nemunas |
| **Šalys** | Lietuvos vėliava Lietuva |
|  |
|  **Vikiteka** | Jūra |

Jūra Lietuvoje
Jūros ir Šunijos santaka
Jūros ir Akmenos santaka
**Jūra** – vakarų Lietuvos upė, dešinysis Nemuno intakas, dešimtoji pagal ilgį upė Lietuvoje. Prasideda Žemaičių aukštumos vakariniame šlaite, 9 km į šiaurės vakarus nuo Rietavo, Jankaičių kaimo teritorijoje. Teka į rytus, pasuka į pietus, pietryčius pro Rietavą, Kvėdarną, Pajūrį, Tauragę. Netoli nuo Šereitlaukio įteka į Nemuną (81 km nuo Nemuno žiočių). Upės nuolydis 0,8 m/km. Debitas ties Pajūriu siekia 11,5 m³/s. Jūros upės vagos plotis siekia 15 – 20 m, gylis – 0,1 – 3 metrai. Atodangų aukštis iki 25 m. Dviejose vietose patvenkta.

Jūrą kerta šie keliai: 

* **A1**  Vilnius–Kaunas–Klaipėda ;
* du kartus  **164**  Mažeikiai–Plungė–Tauragė ;
* **197**  Kryžkalnis–Rietavas–Vėžaičiai ;
* **197**  Kryžkalnis–Rietavas–Vėžaičiai ;
* **165**  Šilalė–Šilutė ;
* **A12**  Ryga–Šiauliai–Tauragė–Kaliningradas ;
* **141**  Kaunas–Jurbarkas–Šilutė–Klaipėda .

Aukštupyje Jūra nėra plati todėl ten įrengtos tik pralaidos, iš viso per upę pastatyti 15 žymesnių tiltų (prieš srovę): Mociškių tiltas, Tauragės geležinkelio tiltas, Tauragės pėsčiųjų tiltas, Taurogeno tiltas, Ringių–Gudlaukio tiltas, Žvingių tiltas, Pajūrio tiltas, Pajūralio tiltas, Žadvainių tiltas, A1 tiltas per Jūrą, KK164 pietinis tiltas per Jūrą, KK197 tiltas per Jūrą, KK164 šiaurinis tiltas per Jūrą, ir du tiltai be pavadinimų. Prie Jūros ir mažesniųjų jos intakų stūkso šie piliakalniai (10): Skroblio, Padievaičio, Lileikėnų, Pakisio, Dapkiškės, Veringa, Kūplė, Matiškių, Reksčių, Dapkiškių.

Upės baseine yra Pagramančio regioninis parkas ir 2 draustiniai (ichtiologinis ir landšaftinis).

Intakai
-------

### Kairieji

* Buba,
* Ežerupis,
* Kirkšnis,
* Rindė,
* Deguva,
* Aitra,
* Pienauja,
* Geniotalis,
* Vėžus,
* Skurbynas,
* Lokysta,
* Ilgotis,
* Nemylas,
* Trumpė,
* Barys,
* Žiuržmotis,
* Aušbruva,
* Lylava,
* Kernušupis,
* Akmena,
* Ringė,
* Rekstys,
* Šunija,
* Miltauja,
* Šešuvis (didžiausias int.),
* Dauglaukis,
* Giluvė.

### Dešinieji

* Kumelupis,
* Letausas,
* Plunkė,
* Glivija,
* Lokupis,
* Šlaunis,
* Kisė,
* Bikava,
* Lolyčia,
* Dubalė,
* Vynija,
* Alanga,
* Dauba,
* Ežeruona,
* Meldikupė,
* Uplankis,
* Birbintė,

Užtvankos
---------

* Balskų užtvanka, 15 m aukščio, tvenkinio plotas 300 ha. Šalia šio tvenkinio įrengti Visbarų žuvininkystės tvenkiniai, jų teritorijoje 2005 m. kovo 25 d. LR Aplinkos ministro įsakymu buvo įsteigtas Visbarų biosferos poligonas.
* Tauragės užtvanka, 3 m aukščio, tvenkinio plotas 24,4 ha.

Istorija
--------

Jūra (*Jure*) minima XIV a. Kryžiuočių karo kelių į Lietuvą aprašymuose.

Upėvardis kildinamas nuo žodžio *jūra*. Manoma, kad pirminė jo reikšmė buvusi ne „vandenyno dalis", o „didelis ežeras sausumoje" (plg. *jaura* „pelkė, raistas", skr. वार् = IAST: *vār* „vanduo", toch. *wär* „vanduo", arm. ջւր = *ǰur* „vanduo").

Galerija
--------

* Jūra ties KvėdarnaJūra ties Kvėdarna
* Jūra žemiau Balskų užtvankosJūra žemiau Balskų užtvankos
* Jūra ties GeniaisJūra ties Geniais
* Jūra ties MatiškiaisJūra ties Matiškiais
* Jūra ties MineikiškiaisJūra ties Mineikiškiais
* Jūra ties RekstukaisJūra ties Rekstukais
* Jūra ties ReksčiaisJūra ties Reksčiais
* Jūra ties JatkančiaisJūra ties Jatkančiais
* Jūra TauragėjeJūra Tauragėje
* KK164 pietinis tiltas ties Pelaičių km.KK164 pietinis tiltas ties Pelaičių km.
* Žadvainių tiltas (Rietavo sav.)Žadvainių tiltas (Rietavo sav.)

Šaltiniai
---------

* Tarybų Lietuvos enciklopedija
* Tauragės enciklopedija

1. ↑  „Baltų religijos ir mitologijos šaltiniai" I t. Norbertas Vėlius, Mokslo ir enciklopedijų leidykla, 1996. T.1: 432 psl.
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981.